CELEX: 62020TN0582
Language: et
Date: 2020-09-17 00:00:00
Title: Kohtuasi T-582/20: 17. septembril 2020 esitatud hagi – Ighoga Region 10 jt versus komisjon

30.11.2020   
            
            
               ET
            
            
               Euroopa Liidu Teataja
            
            
               C 414/39
            
         
      17. septembril 2020 esitatud hagi – Ighoga Region 10 jt versus komisjon
      (Kohtuasi T-582/20)
      (2020/C 414/60)
      Kohtumenetluse keel: saksa
      
         Pooled
      
      
         Hagejad: Interessengemeinschaft der Hoteliers und Gastronomen Region 10 e.V. (Ingolstadt, Saksamaa), MJ ja MK (esindaja: advokaat A. Bartosch)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 28. aprilli 2020. aasta otsus riigiabi SA.48582 (2017/FC) kohta – Saksamaa – väidetavad riigiabimeetmed seoses Maritim-Gruppe ja KHI Immobilien GmbH-ga (Ingolstadt), ning
               
            
                  —
               
               
                  mõista hagejate kohtukulud välja kostjalt.
               
            
         Väited ja peamised argumendid
      
      Hagi põhjenduseks on esitatud üks väide, mille kohaselt on rikutud hagejate kui määruse nr 2015/1589 (1) artikli 1 punktis h nimetatud huvitatud poolte menetlusõigusi, kuna kostja keeldus algatamast Saksamaa vastu ELTL artikli 108 lõike 2 kohaselt ametlikku uurimismenetlust.
      Hagi ainus väide on jagatud allpool toodud neljaks osaks.
      
                  1.
               
               
                  Esiteks väidavad hagejad, et ületatud ei ole tõsiseid raskusi, mis puudutab Maritim-Gruppe otsest kasu seoses Ingolstadti kongressikeskuse ja hotelli käitamisega, kuna
                  
                              —
                           
                           
                              kostja ei viinud läbi sõltumatut uurimist, kuigi on olemas konkreetsed tõendid, mis seavad kahtluse alla Ingolstadti kongressikeskuse käitamiseks korraldatud hanke nõuetekohasuse;
                           
                        
                              —
                           
                           
                              kostja kasutas selle hindamisel, kas renditingimused vastavad turutingimustele, lubamatut kriteeriumi;
                           
                        
                              —
                           
                           
                              lisaks kasutas ta selle hindamisel, kas renditingimused vastavad turutingimustele, kõlbmatut kriteeriumi, ja
                           
                        
                              —
                           
                           
                              lõpuks keeldus ta turutingimustele vastavuse hindamisel asjakohase kriteeriumi kasutamisest.
                           
                        
            
                  2.
               
               
                  Teiseks väidavad hagejad, et ületatud ei ole tõsiseid raskusi seoses Maritim-Gruppe kaudse kasuga, kuna kostja jättis kaebuses esitatu täielikult tähelepanuta ja tegi selle tagajärjel palju sisulisi hindamisvigu.
               
            
                  3.
               
               
                  Kolmandaks väidavad hagejad, et ületatud ei ole tõsiseid raskusi seetõttu, et täielikult jäeti kontrollimata kaebuse ese, mis puudutab Ingolstadti konkressikeskuse finantseerimise tõenäolist ülekompenseerimist.
               
            
                  4.
               
               
                  Neljandaks väidavad hagejad, et ületatud ei ole tõsiseid raskusi tulenevalt sellest, et vääralt on hinnatud riigiabi õiguses esinevat riikidevahelist kriteeriumi, kuna
                  
                              —
                           
                           
                              kostja kontrollis seda koosseisutunnust seoses vale majandustegevusega;
                           
                        
                              —
                           
                           
                              ta võttis seejuures aluseks õiguslikult vale eelduse;
                           
                        
                              —
                           
                           
                              ta jättis täielikult tähelepanuta kaebuses esitatud tõendid, millega tõendati väidet, et täita tuleb riikidevahelist kriteeriumi, ja
                           
                        
                              —
                           
                           
                              ta kohaldas lõpuks ebasobivaid ja sisult asjakohatuid kriteeriume.
                           
                        
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).